Bitēnu iela (Aizkraukle)
Šis raksts ir par ielu Aizkrauklē. Par citām jēdziena Bitēnu iela nozīmēm skatīt nozīmju atdalīšanas lapu. Bitēnu iela ir iela Aizkrauklē. Tā sākas krustojumā ar Bērzu ielu un, šķērsojot galveno Gaismas ielu, beidzas rūpnieciskā teritorijā. Kopējais ielas garums ir 870 metri un tā sastāv no 2 braukšanas joslām ar asfalta segumu. Bitēnu ielā ir pārsvarā rūpnieciska apbūve, kā arī tirdzniecības centra ēka (Gaismas ielā 14B). Pie Gaismas ielas Bitēnu iela šķērso bijušā dzelzceļa atzara vietu, kas veda uz Pļaviņu HES.